**Greit å vite:**

| **Når jeg leser …** | **da betyr det …** |
| --- | --- |
| alvorlig | her: som kan få følger, er farlig |
| begrense, å | det å holde innenfor visse grenser |
| drivhus-gass, en | gasser i atmosfæren som holder varmen på jorda inne |
| endring, en | en forandring, resultat av forandring |
| hete-bølge, en | en periode med svært varmt vær |
| klare, å | det å makte, greie, mestre |
| klima, et | hvordan været er over lengre tid |
| mål, et | noe du forsøker å oppnå |
| prognose, en | en beregning av hvordan noe vil utvikle seg |
| rapport, en | et referat |
| ti-år, et | tids-rom av ti år |
| true, å | det å utgjøre en fare |
| tusenvis | flere tusen |
| ulevelig | som det ikke er mulig å leve i |
| valg, et | det å velge mellom flere muligheter |
| verst | mest negativ |

# 660 – Varmen er dårlig nytt

# Klar Tale nr. 19 / 2024

Endringene i klima kan bli umulig å kontrollere, sier forskere. Det er hvis temperaturen på jorda blir mer enn to grader varmere innen år 2100. Forskerne sammenligner med temperaturen i år 1850. Det var da verden startet med industri.

Den eneste måten å stanse endringene i klima på, er å slippe ut mye mindre klima-gass enn det vi gjør i dag. Vi må også finne gode måter å fjerne CO2 fra atmosfæren.

Land i FN er enige om at jorda ikke skal bli mer enn to grader varmere. Men forskere er usikre på om vi klarer å nå målet. Da må vi sette i gang umiddelbare og kraftige kutt i utslipp. Ellers kan jorda bli 1,5 grader varmere allerede før 2040, ifølge FNs klima-panel.

*Kilde: FN-sambandet*

# Spørsmål:

1.  Hvilket år var verden på sitt varmeste?

**Svar:**

2. Hva sier FNs rapport om endringene i klimaet?

**Svar:**

3. Verdens politikere har avtalt å begrense global oppvarming. Hva er grensa for hvor varm verden kan bli?

**Svar:**

4. Gjør verden nok for å nå målet politikerne har avtalt, ifølge Asgeir Sorteberg?

**Svar:**

5. Hvor mye varmere kan jorda i verste fall bli, ifølge Sorteberg?

**Svar:**

6. Hvor lenge har klimaet på jorda vært stabilt?

**Svar:**

7. På hvilken måte har vi merket at jorda har blitt varmere?

**Svar:**

8. Hvilke øko-systemer vil slite med å overleve en oppvarming på over 2 grader?

**Svar:**

**Oppgave: Sett ordene på rett sted i teksten**

nødvendig

viktig

luft

kalles

bruker

slipper

gassen

sterkere

stråling

regulerer

Drivhus-effekten

Jord-kloden har et lag av \_ \_ \_ \_ rundt seg. Dette kalles atmosfæren. Det er den som \_ \_ \_ \_ \_ \_ \_ \_ \_ temperaturen på jorda. Og beskytter oss mot \_ \_ \_ \_ \_ \_ \_ \_ fra sola og partikler fra verdens-rommet.

Atmosfæren \_ \_ \_ \_ \_ \_ \_ inn sol-lys, og holder på varmen. Det er \_ \_ \_ \_ \_ \_ \_ \_ \_ for at vi skal kunne leve på jorda. Dette \_ \_ \_ \_ \_ \_ drivhus-effekten.

Når vi \_ \_ \_ \_ \_ \_ kull, olje og gass, slipper vi ut gasser. Disse gassene havner i atmosfæren. Gassene fører til at drivhus-effekten blir \_ \_ \_ \_ \_ \_ \_ \_. Jorda blir varmere.

Derfor er det \_ \_ \_ \_ \_ \_ at vi slipper ut mindre gasser. Forskere sier at vi må fjerne like mye av \_ \_ \_ \_ \_ \_ CO2 fra atmosfæren, som det vi slipper ut.

*Kilder: FN-sambandet, Store norske leksikon*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Eller på nett her:

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.